Document ID: 31998R1177

Komisijas Regula (EK) Nr. 1177/98
(1998. gada 5. jūnijs),
ar ko groza Regulu (EK) Nr. 2629/97, ņemot vērā mājdzīvnieku identifikācijas kodu, kādu to lieto Itālija
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 21. aprīļa Regulu (EK) Nr. 820/97, ar ko izveido liellopu identifikācijas un reģistrācijas sistēmu un nosaka liellopu gaļas un liellopu gaļas produktu marķēšanu [1], un jo īpaši tās 10. panta a), b) un c) punktu,
tā kā Komisijas Regulā (EK) Nr. 2629/97 [2] ir paredzēti sīki izstrādāti noteikumi attiecībā uz krotālijām, saimniecību reģistriem un pasēm, kas ietilpst liellopu identifikācijas un reģistrācijas sistēmā;
tā kā attiecībā uz liellopu identifikācijas kodu būtu lietderīgi ņemt vērā tās grūtības, uz ko norādīja Itālijas iestādes, un atļaut šīm iestādēm izmantot papildu zīmes, kuru skaits būtu ne vairāk par trim; tā kā ir svarīgi izvirzīt atrunu, ka šīs papildu zīmes nevar kļūt par ciparu koda sastāvdaļu;
tā kā tādēļ atbilstīgi būtu jāgroza Regula (EK) Nr. 2629/97;
tā kā šajā regulā paredzētie pasākumi saskan ar Eiropas Lauksaimniecības virzības un garantiju fonda komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2629/97 1. pantam pievieno šādu 4. punktu:
"4. Papildus tai informācijai, kas noteikta 1. punktā, Itālijas kompetentā centrālā iestāde drīkst izmantot ne vairāk par trim papildu zīmēm. Šīs zīmes nekļūst par 2. punkta b) apakšpunktā noteiktā ciparu koda sastāvdaļu."
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 5. jūnijā

Labels: 17
0
3
6
12